लालू ने कहा कि हेमा मालिनी आज भाजपा की सांसद हैं, इसके बाद भी वह उनसे बेपनाह प्रेम करते हैं. लालू ने कबूल किया कि राजनीतिक रूप से भले ही वह हेमा का विरोध करते रहे हों, पर सांस्कृतिक स्तर पर वह हेमा मालिनी के बहुत बड़े फैन हैं. फैन ही नहीं एयर कंडीशनर हैं. लालू ने कहा कि उनके एक बुलावे पर हेमा पटना पहुंच गई. इसके साथ ही लालू ने अपने विरोधियों और बिहार में जंगलराज की दुहाई देने वालों पर जमक कर निसाना साधा. उन्होंने कहा कि कुछ लोग हल्ला मचा रहे हैं कि लालू यादव के सरकार में आने के बाद बिहार में जंगलराज आ गया हैं. हेमा मालिनी बिहार आई हैं और वह बताएंगी कि क्या उन्हें बिहार में जंगलराज जैसा माहौल लगता है. हेमा ने लालू के समर्थन में नहीं में अपनी गर्दन को हिलाया. लालू ने आगे कहा कि हेमा जी ने बिहार आकर जंगलराज की अफवाह को तोड़ दिया है. लालू माइक थामे लगातार बोलते रहे और हेमा मुस्कुराती रही और बीच-बीच में वह खिलखिला कर हंस पड़ती.